OpenLLM-France/wikimedia huggingface dataset:
# Roca de Migdia (Mont-ral)

La Roca de Migdia és una muntanya de 1.022 metres que es troba al municipi de Mont-ral, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Meandre del Segre a la Torre de Claverol

El Meandre del Segre a la Torre Claverol és una zona humida de 45,91 Ha, situada aigües avall del Partidor de Balaguer. Es tracta d'un tram del riu Segre en què aquest forma un gran meandre i la plana al·luvial adjacent conserva un bosc de ribera ample i ben constituït. El riu forma diversos braços i l'acumulació de sediments origina petites illes fluvials i extensos codolars. Al marge dret, els braços del riu formen alguna petita llacuna fluvial.
La vegetació forestal de ribera dominant és la salzeda, amb salze blanc (Salix alba), saulic (Salix purpurea), vern (Alnus glutinosa), freixe (Fraxinus angustifolia), àlber (Populus alba) i pollancre (Populus nigra). A les zones d'aigües més calmades es formen canyissars i sobretot bogars, molt ben constituïts.
Segons la cartografia dels hàbitats de Catalunya, en aquesta zona apareixen els següents hàbitats d'interès comunitari:
* 3270 Rius amb vores llotoses colonitzades per herbassars nitròfils del Chenopodion rubri (p.p.) i del Bidention (p.p.)
* 3280 Rius mediterranis permanents, amb gespes nitròfiles del Paspalo-Agrostidion orlades d'àlbers i salzes
* 6420 Jonqueres i herbassars graminoides humits, mediterranis, del Molinio-Holoschoenion
* 92A0 Alberedes, salzedes i altres boscos de ribera
També s'hi ha citat l'hàbitat d'interès comunitari 3250 Rius mediterranis amb vegetació del Glaucion flavi (vegetació de lleres pedregoses dels rius mediterranis).
Pel que fa als ocells, a la zona hi cria el corriol petit (Charadrius dubius). Les zones de codolars i de graveres són també molt atractives per a altres limícoles hivernants o en migració.
Les extraccions d'àrids realitzades a la zona han comportat una destrucció del bosc de ribera i una degradació del paisatge. Queden, al marge dret, restes d'aquestes activitats (mur de formigó, etc.). Hi ha també alguns abocaments de residus. L'expansió dels conreus provoca també l'estretament o fins i tot la pràctica desaparició del bosc de ribera en alguns sectors. La construcció d'una escullera de pedra ha malmès bona part de la vegetació de ribera.
Aquesta zona humida està situada dins l'espai de la Xarxa Natura 2000 ES5130014 "Aiguabarreig Segre- Noguera Pallaresa".

## Referències

* 1 2 3 4 5 6 «Meandre del Segre a la Torre de Claverol». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). Arxivat de l'original el 3 de març 2016. [Consulta: 26 gener 2015].
# Casa Cendrós

Casa Cendrós és un monument del municipi de Sant Feliu de Guíxols (Baix Empordà) inclòs en l'Inventari del Patrimoni Arquitectònic de Catalunya.

## Descripció

Edifici civil. Casa familiar aixecada en una cantonada privilegiada amb vistes al mar, però en un solar de petites dimensions que permet una alçada màxima de vint metres. És un edifici de planta baixa (garatge i centre publicitari) i quatre plantes d'habitatge. La distribució interior és obliqua per aconseguir unes òptimes circulacions. Exteriorment destaquen dos fets: el joc bicolor de la façana amb els porticons i l'altura d'uns cinc metres de la planta i el quart pis que així es pot subdividir en dos nivells. És una casa completament moderna, racional i funcional davant d'uns perímetres molt concrets. Com a edifici modern s'utilitza per a la seca construcció el maó, ciment, ferro i pedra artificial.

## Història

El senyor Cendrós, propietari d'una gran empresa d'abast internacional del ram de la perfumeria i d'un prestigiosa editorial barcelonina, encarregà aquesta construcció a l'arquitecte Ribas Piera, tasca que presenta unes dificultats pel terreny de reduïdes dimensions que l'obliga a crear un edifici primordialment funcional i al mateix temps d'una estètica moderna i adient amb l'entorn.

## Referències

* 1 2 «Casa Cendrós». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 setembre 2013].
# Variable Alfa Cygni

Les variables Alfa Cygni són estrelles variables que exhibeixen pulsacions no radials. Són estrelles supergegants del tipus espectral B o A. Les variacions en esclat de l'ordre de 0,1 magnituds estan associades amb pulsacions radials, que sovint semblen irregulars, degut al seu batec de múltiples períodes de pulsació.
El prototipus d'aquestes estrelles, Deneb (α Cygni), exhibeix fluctuacions de la seva brillantor entre les magnituds +1,21 i +1,29.

## Referències

Samus N.N., Durlevich O.V., i cols. Combined General Catalog of Variable Stars (GCVS4.2, 2004 Ed.)
# Cigonya collblanca asiàtica

La cigonya collblanca asiàtica o cigonya episcopal (Ciconia episcopus) és un ocell camallarg de la família dels cicònids (Ciconiidae) molt estesa per l'Àsia des de l'Índia fins a Indonèsia. És un ocell sedentari que cria als arbres, prop d'aiguamolls. Al niu, gran i fet amb pals, pon 2 - 5 ous. Generalment silenciosa, fa estrepitoses salutacions quan la parella d'adults es troba al niu.
És una au de grans dimensions, amb uns 85 cm d'alçada. De color negre brillant amb iridescències blavoses. Coll blanc cobert d'una mena de plomissa. Part superior del cap negrós. Infracobertores caudals blanques i cua blanca amb bordell negre. Potes fosques i bec negre amb punta i base rogenca.

## Llista de subespècies

Se n'han distingit dos subespècies:
* Ciconia episcopus episcopus (Boddaert) 1783. De l'Àsia meridional. Té un cap predominantment blanc, amb una zona fosca a la part superior del cap, per sobre dels ulls.
* Ciconia episcopus neglecta (Finsch) 1904. Viu a l'est d'Indonèsia.
La cigonya collblanca africana (Ciconia microscelis) (Gray,GR) 1848, ha estat considerada una subespècie de C. episcopus, però avui es considera una espècie de ple dret.

## Referències

* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Jenynsia weitzmani

Jenynsia weitzmani és una espècie de peix pertanyent a la família dels anablèpids.

## Descripció

* El mascle pot arribar a fer 7,6 cm de llargària màxima i la femella 7,02.
* Nombre de vèrtebres: 33.
* 10-11 radis tous a l'aleta dorsal.
* 9 radis tous a l'aleta anal.

## Reproducció

És vivípar.

## Hàbitat

És un peix d'aigua dolça, bentopelàgic i de clima subtropical.

## Distribució geogràfica

Es troba al Brasil: Santa Catarina.

## Observacions

És inofensiu per als humans.

## Referències

* 1 2 Ghedotti, Michael J.; Meisner, Amy Downing; Lucinda, Paulo H. F. «New Species of Jenynsia (Teleostei: Cyprinodontiformes) from Southern Brazil and Its Phylogenetic Relationships» (en anglès). Copeia, 2001, 3, 01-08-2001, pàg. 726–736. DOI: 10.1643/0045-8511(2001)001[0726:NSOJTC]2.0.CO;2.
* 1 2 3 4 Christine Marie V., Casal; Bailly, Nicolas. «Jenynsia weitzmani Ghedotti, Meisner & Lucinda, 2001» (en anglès). Fishbase.
* ↑ Ghedotti, M.J., 2003. Family Anablepidae (four-eyed fishes, onesided livebearers and the white eye). P. 582-585. A: R.E. Reis, S.O. Kullander i C.J. Ferraris, Jr. (eds.). Checklist of the Freshwater Fishes of South and Central America. Porto Alegre: EDIPUCRS.
# Apogon atradorsatus

Apogon atradorsatus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 8,9 cm de longitud total.

## Distribució geogràfica

Es troba al sud-est del Pacífic: Illes Galápagos.

## Referències

* 1 2 FishBase (anglès)

## Bibliografia

* Heller, E. & R. E. Snodgrass. 1903. Papers from the Hopkins Stanford Galapagos expedition, 1898-1899. XV. New fishes. Proc. Wash. Acad. Sci. v. 5: 189-229, Pls. 2-20.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Ostens

Ostens (en francès Hostens) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 264 | 727 | 692 | 714 | 721 | 741 | 1.177 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jacques Dartiailh | |
| 2008- | Michel Viallesoubranne | |

## Referències

* ↑ «Toponímia occitana». Arxivat de l'original el 2012-03-15. [Consulta: 30 desembre 2010].
# Meandri

Meandri és el nom dels següents personatges:
* Meandri de Samos, tirà de Samos.
* Meandri, historiador grec.
# Casa Pagès Bofill

La Casa Pagès Bofill és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici situat al centre històric de la ciutat. És un edifici de planta baixa i dos pisos cobert per terrassa. El portal central d'accés al pis principal amb arc de mig punt motllurat amb la línea d'imposta marcada. A banda i banda d'aquest portal hi ha una sèrie de tres arcades de mig punt. En un extrem de la façana, es troba el portal d'accés als pisos superiors amb llinda i frontó triangular. A la planta principal, trobem una balconada correguda amb tres sortides emmarcades per ordre corinti amb llinda i frontó triangular. En aquesta planta, damunt de la portalada lateral, sobresurt una galeria coberta suportada per mènsules, també d'ordre corinti. En el segon pis, sobre la tribuna, hi ha un balcó amb balustrada; i a l'eix de la porta principal una sèrie de tres finestres d'arc de mig punt, flanquejades per dues finestres allindanades. Corona la façana una cornisa damunt mènsules i una barana coronada per hídries. El sòcol és encoixinat imitant els carreus de pedra.

## Història

Va ser restaurat el 1998 per a convertir-se en seu del Consell Comarcal

## Referències

* 1 2 «Casa Pagès Bofill». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Heeia

Heeia és una concentració de població designada pel cens dels Estats Units a l'estat de Hawaii. Segons el cens del 2000 tenia 4.944 habitants.

## Demografia

Segons el cens del 2000, Heeia tenia 4.944 habitants, 1.557 habitatges, i 1.367 famílies La densitat de població era de 934,14 habitants per km².
Dels 1.557 habitatges en un 28,0% hi vivien nens de menys de 18 anys, en un 73,2% hi vivien parelles casades, en un 9,9% dones solteres, i en un 12,2% no eren unitats familiars. En el 9,2% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,17 i el nombre mitjà de persones que vivien en cada família era de 3,32.
Per edats la població es repartia de la següent manera: un 21,4% tenia menys de 18 anys, un 7,0% entre 18 i 24, un 24,3% entre 25 i 44, un 31,5% de 45 a 64 i un 15,8% 65 anys o més.
L'edat mediana era de 43,4 anys. Per cada 100 dones hi havia 98,87 homes. Per cada 100 dones de 18 o més anys hi havia 96,36 homes.
La renda mediana per habitatge era de 87.528 $ i la renda mediana per família de 90.435 $. Els homes tenien una renda mediana de 55.179 $ mentre que les dones 34.983 $. La renda per capita de la població era de 33.990 $. Aproximadament el 0,0% de les famílies i el 0,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Heeia». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 17 setembre 2010].
* ↑ «Geographic Comparison Table-Heeia». American Fact Finder. Oficina del Cens dels Estats Units, 15-09-2010.
# Seward (Nebraska)

Seward és una població dels Estats Units a l'estat de Nebraska. Segons el cens del 2000 tenia 6.319 habitants.

## Demografia

Segons el cens del 2000, Seward tenia 6.319 habitants, 2.281 habitatges, i 1.494 famílies. La densitat de població era de 746,1 habitants per km².
Dels 2.281 habitatges en un 31,7% hi vivien nens de menys de 18 anys, en un 55,6% hi vivien parelles casades, en un 7,3% dones solteres, i en un 34,5% no eren unitats familiars. En el 29,8% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,6% tenia menys de 18 anys, un 20,1% entre 18 i 24, un 22,9% entre 25 i 44, un 17,9% de 45 a 60 i un 16,5% 65 anys o més.
L'edat mediana era de 32 anys. Per cada 100 dones de 18 o més anys hi havia 86,4 homes.
La renda mediana per habitatge era de 41.264 $ i la renda mediana per família de 54.808 $. Els homes tenien una renda mediana de 33.828 $ mentre que les dones 22.231 $. La renda per capita de la població era de 17.668 $. Aproximadament el 4,1% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Seward». American Fact Finder. Oficina del Cens dels Estats Units, 12-01-2010.
# Marc Silva i Periz

Marc Silva i Periz (Mataró, 23 de juliol de 1983) és un exjugador de bàsquet català, que ocupava la posició d'aler pivot.
Va començar al bàsquet a l'escola Maristes Valldemia de Mataró, on va ser fitxat per jugar a les categories inferiors del FC Barcelona de bàsquet. Va competir en categories professionals amb el CB Valls (2004-06), UB Sabadell (2005-06) i el WTC Cornellà (2006-10). En el seu darrer curs amb els blaus, va ser reconegut com el millor jugador de la plantilla. Va tornar al CB Valls la temporada 2010/2011, la seva darrera etapa com a jugador professional.
Tot seguit, va iniciar-se en els despatxos, esdevenint director esportiu del nou club Bàsquet Base Tarragona entre 2011 i 2014.

## Trajectòria

* 1989-1995 CE Valldemia
* 1995-2000 FC Barcelona cat.inf.
* 2000-2003 FC Barcelona B
* 2003-2005 CB Valls LEB1 i LEB2
* 2005-2006 UB Sabadell LEB Plata
* 2006-2010 CB Cornellà LEB PLata i LEB Or
* 2010-2011 CB Valls
* 2011-2013 Director Tècnic Club Bàsquet Base Tarragona

## Referències

* 1 2 3 «Marc Silva continuará siendo el capitán del CB Cornellá» (en castellà). Federació Espanyola de Basquetbol, 04-09-2009. [Consulta: 24 agost 2023].
* ↑ «Marc Silva continuará siendo el capitán del CB Cornellá» (en castellà). FEB, 04-09-2009. [Consulta: 24 agost 2023].
* ↑ «La Nit de l'Esport reconeix als esportistes i clubs de la ciutat». Ajuntament de Cornellà, 13-07-2010. [Consulta: 24 agost 2023].
* ↑ Pete, Xavier. «L'ala-pivot Marc Silva, fitxatge estrella del CB Valls». Vilaweb, 11-09-2010. [Consulta: 23 agost 2023].
* ↑ «El CB Valls fitxa Marc Silva com a figura estrella per aquesta temporada 2010-2011». El Vallenc, 08-10-2010. [Consulta: 23 agost 2023].
* ↑ «El Bàsquet base Tarragona presentarà els seus equips el 23 de març al pavelló del Serrallo». Tarragona Ràdio, 26-02-2014. [Consulta: 24 agost 2023].
# Nilda Fernández

Daniel Fernández, més conegut com Nilda Fernández (Barcelona, 27 d'octubre de 1951 - Montpeller, 19 de maig de 2019), va ser un cantant francès d'origen català. Va créixer a Lió i va desenvolupar tota la seva carrera artística a França.
Entre els seus temes més populars s'hi troben 'Nos fiançailles' o 'Madrid Madrid', reinterpretada per Miguel Bosé. Va enregistrar el seu primer àlbum el 1981 i el 1992 va ser nominat a Millor Promesa Masculina als premis Victoires de la Musique. També va rebre el gran premi de l'Acadèmia Charles Cros. Destacava per la seva veu aguda i d'aspecte fràgil.
Va morir a causa d'una insuficiència cardíaca als 61 anys.

## Referències

* ↑ «Mor als 61 anys el cantant francès d'origen català Nilda Fernandez», 19-05-2019. [Consulta: 19 maig 2019].
# Caserna de Colmenar

La Caserna de Colmenar al terme municipal de Valsequillo de Gran Canaria, illa de Gran Canària (Canàries, Espanya) està format per un conjunt d'edificacions rurals tradicionals construït en 1530, i destinat a alberg de tropes de cavalleria. L'edifici principal és una casa en forma d'U. De dues ales paral·leles unides per un mur posterior, que dona pas a l'horta. Té dues plantes, cobertes de teula àrab a dues aigües, i corredor corregut sobre pilars senzills i barana de fusta, al que s'accedeix per extrems mitjançant dues escales de pedra, deixant un pati interior de 12 x 8 metres, pavimentats amb cayados. Davant s'han adossat quatre cuartitos de coberta a dues aigües que perllonguen obliquament l'eix de l'ala oriental de l'edifici principal; entre el tercer i la cambra s'insereix la portada que ve a unir-se a un altre cos rectangular limítrof, també de dues aigües, col·locat transversalment a l'eix de l'ala occidental.
# Hasanpur

Hasanpur fou una estat tributari protegit, una taluka de l'Oudh concedida en zamindari, governada per la nissaga musulmana dels Bachgoti-Rajwar. El primer talukdar fou Hasan Khan que li va donar el seu propi nom. Husain Ali Khan va morir el 1860 i el va succeir el seu germà Khairat Khan (1860-1869) al que va seguir Muhammad Ali Khan que va pujar al tron el 1869 amb 12 anys.

## Referències

* Genealogia Arxivat 2009-10-19 a Wayback Machine.
# Langur de Tenasserim

El langur de Tenasserim (Trachypithecus barbei) és una espècie de primat de la família dels cercopitècids. Es troba a Myanmar i Tailàndia. No es coneix amb certesa el seu hàbitat natural, tot i que gran part de la seva distribució es compon de boscos. Probablement està amenaçat per la caça pels humans.

## Referències

* ↑ Groves, C. P., Brockelman, W. i Geissman, T. Trachypithecus barbei. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
# Sewee

Els sewee o "illencs" eren una tribu ameríndia ue va viure a l'actual Carolina del Sud als Estats Units.
En 1670 els anglesos van fundar la localitat costanera de Charleston a la colònia de Carolina en terres pertanyents als sewee. La ciutat va florir des del comerç amb els sewee i les tribus veïnes. Els sewee intercanviaren les seves pells de cérvol per productes manufacturats i els grans dels anglesos. No obstant això, els sewee, que només van rebre el cinc per cent del que pagaven els compradors a Anglaterra per les seves pells de cérvol, sentien que aquest negoci era injust. Després de notar que els vaixells anglesos sempre arribaven al mateix lloc, se n'assabentaren que era el camí directe a Anglaterra. Creien que remant fins al punt en l'horitzó on van aparèixer per primera vegada els vaixells podrien arribar a Anglaterra, i un cop allà, establir un comerç directe és rendible. Per tant, la nació sewee decidí construir un vaixell.
El topògraf anglès John Lawson va ser testimoni de la construcció:
"Es va acordar immediatament per fer una addició de la seva flota mitjançant la construcció de més canoes, i que aquestes fossin de millor classe i de ida més gran per a llur intent. Alguns indis foren emprats per a fabricar aquestes canoes, altres per caçar, tots a la tasca per a la que eren més aptes, tots els esforços cap a una capaç de dur càrrega a Europa."– John Lawson
Mesos més tard, els sewee havien completat la seva flota de canoes, i ompliren els vaixells amb cuirs, pells i les seves possessions més valuoses. Tots els homes i dones sewee aptes abordaren els vaixells i van sortir a la mar. Només els nens, els malalts i els ancians es van quedar enrere. A mesura que els sewee entraren a l'oceà obert, l'alta mar va sacsejar les seves canoes. Els supervivents van ser rescatats per un vaixell d'esclaus que passava i foren venuts com a esclaus a les Índies Occidentals.

## Referències

* 1 2 Leustig, Jack «Cauldron of War» (en english). . 500 Nations, episodi:5. « »
* 1 2 Lawson, John. A New Voyage to Carolina. University of North Carolina: London, 1709, p. 11–12 [Consulta: 17 octubre 2014].
# Jativa (arna)

Jativa és un gènere monotípic d'arnes de la família Crambidae. Conté només una espècie, Jativa castanealis, que es troba a Amèrica del Nord, on s'ha registrat a Arizona, Nou Mèxic i Texas.

## Referències

* ↑ «GlobIZ search». Global Information System on Pyraloidea. [Consulta: 7 abril 2019].
* ↑ mothphotographersgroup
# Nileu

Nileu (en llatí Nileus, en grec Νείλευς) va ser un metge grec. El seu nom apareix també com Nil (Nilus, Neilos Νεῖλος i com a Neleu (Neleus, Néleos Νήλευς però probablement Nileu és més correcte i és la forma més comuna.
Va viure al segle III aC o poc abans i és mencionat per Heràclides de Tàrent, Appuleu Cels, Celi Aurelià, Alexandre de Tral·les, Oribasi, Aeci i Paule Egineta. Va ser cèlebre per haver inventat una màquina per la reducció de les dislocacions anomenada πλινθίον, descrita per Oribasi.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1202-1203.
# Rupicapnos

Rupicapnos és un gènere de plantes endèmic de la regió mediterrània que consta d'unes 34 espècies pertany a la família fumariàcia.

## Algunes espècies

* Rupicapnos africana Pomel
* Rupicapnos ambigua Pugsley
* Rupicapnos anomala Pugsley
* Rupicapnos argentea Pugsley
* Llista d'espècies

## Referències

* ↑ Espècies a The International Plant Names Index

## Enllaços externs

* Plant systematics
* PPP-index
* The International Plant Names Index
* Catalogue of Life Arxivat 2009-01-15 a Wayback Machine.
* Encyclopedia of Life
# Adachi

«Adachi» té aquests significats:
* Clan Adachi, família de samurais
* Mitsuru Adachi, mangaka japonès.
* Toponímia:
** Adachi (Tòquio), barri especial de Tòquio, Japó.
** Districte d'Adachi
** Adachi (Fukushima), poble en el Districte d'Adachi, en la Prefectura de Fukushima, Japó.
# Chamaesphacos

Chamaesphacos és un gènere amb tres espècies d'angiospermes que pertany a la família de les lamiàcies.

## Taxonomia

* Chamaesphacos afghanicus
* Chamaesphacos ilicifolius
* Chamaesphacos longiflorus

## Referències

* Chamaesphacos F.E.L. Fischer i C.A. Meyer, 1841
# Hasbro

Hasbro (NYSE HAS) és una empresa estatunidenca que fabrica i distribueix ninos (com en Mr. Potato Head) i jocs de taula. Fundada el 1923, és una de les companyies més importants del sector, en aliança amb Avalon Hill des del 1998. Les seves vendes només estan superades per Mattel, gràcies a les nines Barbie.

## Marques i jocs de Hasbro

En aquesta llista s'inclouen alguns dels èxits de Hasbro:
* Monopoly
* Action Man
* G.I. Joe
* Pokémon
* Cranium
* Transformers
* Cluedo
* Magic
* My Little Pony
* Pictionary
* Risk
* Tabú (joc de taula)
* Scrabble
* Boggle
* Trivial Pursuit
* Roller Coaster Tycoon
* Micro Machines
* Rummikub
* ¿Quién es quién?
* The Game of Life
# Langur de les illes Natuna

El langur de les illes Natuna (Presbytis natunae) és una espècie de primat de la família dels cercopitècids. És endèmic de l'illa de Bunguran, a l'arxipèlag de les illes Natuna (Indonèsia). Té una àmplia varietat d'hàbitats naturals que inclouen boscos primaris i talats, així com plantacions de goma. Està amenaçat per la destrucció d'hàbitat i la demanda d'exemplars per fer-los servir com a mascota exòtica.

## Referències

* ↑ Nijman, V.; Lammertink, M. Presbytis natunae. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.